27:23, 24; 28:1, 2, 16, 17
APọl o/wilẹ oghaạph ilọ omeeraam m'odị ghalamọ r'iduọn odị aḍighi bọ ni onyọ ikoli. Siphẹ oghuugh phọ, odị angọ ni ogbaanhaạn buọ izoghị phọ r'abuẹn r'odị oḍigh bọ. Eten dị iikia i/lo mem mọ oghuugh phọ aḅi bọ epẹ Maltạ, odị asighẹ ni eepoogh phọ epẹ phọ aghaaphọm iiḅi iinaghạn phọ aḅenị buphẹ odị aakonom bọ. Odị asi bọ Rom iraạr aḍughul otu kụ iten bịn odị aakpomoghi ikpolhom awe aJu phọ oghaạph iiḅi iinaghạn phọ oḅenhị abidị. Kụ siphẹ iyạl asiạ phọ odị arọl bọ ikoli ologhotu phọ, odị agbeelom ghan aḅenhị torobọ oye dị aghị ophogh odị.
Nạ kaḍighi ika orue oghiọm aghisigh oghaạph ghan iiḅi iinaghạn phọ, etigheri sidọl dị resophoghom nyinạ?